jkorsvik/nowiki_second_scrape_merged huggingface dataset:
Harriet Thorpe

Harriet Thorpe (født 8. juni 1957) er en britisk skuespiller. 
På 1990-tallet var hun med i den britiske TV-serien The British Empire der hun spilte rollen som Carole Parkinson, en resepsjonist som hadde en dyp depresjon. Thorpe spilte rollen som Fleur i TV-serien Absolutely Fabulous. Thorpe har også dukket opp i flere oppsetninger på teater. Hun arbeidet blant annet ved Royal National Theatre i Londons West End og ved Regent's Park Open Air Theatre.


== Referanser ==


== Eksterne lenker ==
(en) Harriet Thorpe på Internet Movie Database 
(en) Harriet Thorpe hos The Movie Database
Helen Lederer

Helen Lederer (født 24. september 1954) er en komiker og skuespiller fra Wales som var en del av den alternative britiske komedieframgangen på begynnelsen av 1980-tallet.
Hennes far var født i Teplice i Tsjekkoslovakia i 1926; mange av hennes slektninger ble myrdet i holocaust.Lederer har alltid vært en mindre skuespiller eller gjesteskuespiller i programmer med hennes samtidige, og som sådan hatt en god, gjennomført karriere, men har også gått utenfor til flere 'seriøse' roller, og ble gitt god omtale da hun tok del i The Vagina Monologues på Londons West End.
Lederer hadde rollen som «Catriona» i den britiske komiserien Absolutely Fabulous og hun hadde en gjesterolle i situasjonskomedien The Baldy Man. Lederer har vært gift seg to ganger og har en datter, Hannah Lederer-Alton (født 1990), som begynte sin egen skuespillerkarriere i ITV-serien Echo Beach i januar 2008. Lederer er en frivillig ambassadør for veldedige organisasjoner og for UNICEF.


== Referanser ==


== Eksterne lenker ==
(en) Helen Lederer på Internet Movie Database 
(en) Helen Lederer hos The Movie Database 
Helen Lederers offisielle nettside
Slimnett

Slimnett eller Labyrinthulomycetes er en gruppe av organismer som gjerne klassifiseres som tilhørende Chromista (gulbrune alger). 
De består av celler som glir inne i et felles nettverk. De fleste snylter på alger og sjøplanter og noen kan gjøre stor skade.
Enneadene

Se også begrepet Enneade fra egyptisk mytologiEnneadene (gammelgresk Ἐννεάδες) er den nyplatonske filosofen Plotins samlede verker, redigert av hans elev Porfyrios ca år 270. Tekstene ble av Porfyrios redigert slik at de kom til å utgjøre seks bøker à ni avhandlinger. Derav navnet Enneade som betyr ni. Nyplatonismen og Plotins tenkning kom til å utgjøre en betydelig innflytelse på den senere kristne teologien. 
Det overleverte tekstmaterialet fra Plotin er et av de største vi har fra noen gresk filosof, og sannsynligvis har alt han skrev blitt bevart.Avsnitt fra verket refereres til som «V.3. (49) 2.14-16», som betyr Femte enneade, tredje bok (nr 49 i Porfyrios kronologiske oversikt over Plotins verker), kapittel 2, linjene 14-16. 


== Referanser ==


== Norske utgaver ==
Om det skjønne og Enheten : Utvalg fra Enneadene. Innledning og oversettelse ved Aasmund Brynildsen. Servolibris, 1965
Plotin. Innledning og oversatte tekster ved H. Ludin Jansen. Aschehoug, 1971. (Thorleif Dahls kulturbibliotek)
Et utvalg fra enneadene. Utvalg og oversettelse av H. Ludin Jansen ; innledende essay av Eyjólfur Kjalar Emilsson. Bokklubben, 2007. XXXIX, 241 s. (Verdens hellige skrifter; 46). ISBN 978-82-525-6692-5
Christopher Ryan

Christopher Ryan (født 25. januar 1950 i Bayswater i London) er en engelsk skuespiller. 
Ryan er kanskje best kjent for sin rolle som Mike i komedie-serien The Young Ones på BBC. Han begynte sin profesjonelle skuespiller-karriere hos Glasgow Citizens 'Theatre i 1971. Han spilte i regissør Samuel Beckett sitt skuespill Waiting for Godot som ble satt opp ved Queen's Theatre i West End i 1991. Hun hadde også en fast rolle i den britiske komedieserien Absolutely Fabulous. Han hadde også en rolle i Mr. Bean Goes Back To School.


== Eksterne lenker ==
(en) Christopher Ryan på Internet Movie Database 
(sv) Christopher Ryan i Svensk Filmdatabas 
(fr) Christopher Ryan på Allociné 
(en) Christopher Ryan på AllMovie 
(en) Christopher Ryan hos The Movie Database
Gullmåne

Gullmåne er et musikkalbum med Veslemøy Solberg, utgitt i 2008.


== Sporliste ==
«La humla suse»
«Aftensang for travle barn»
«En liten sommersang»
«Den finaste guten»
«Jeg er et hus»
«Du kan bli det du vil»
«Ti små cellulitter»
«Folkevise»
«Banjomann»
«Eventyret i deg»
«Hustavle anno 2008»
«Norge, mitt Norge»
«Gullmåne»
Mo Gaffney

Mo Gaffney (født 5. november 1958) er en amerikansk skuespiller, komiker, forfatter og politisk aktivist. 
Gaffney har ledet to egne TV-talkshow: Women Aloud! og The Mo Show. Hun og vennen Kathy Najimy regisserte og spilte i to off-Broadway-show, The Kathy og Mo Show: Parallel Lives og The Kathy og Mo Show: The Dark Side, som begge ble tildelt en Obie Awards. Hun hadde en rolle i sesong 4 og 5 av TV-serien Et syttitallsshow som Joanne Stupak, Bob Pinciotti sin kjæreste. Gaffney hadde en tilbakevendende rolle i Mad About You og hun hadde gjesteroller i Venner for livet. Hun hadde også en fast rolle i situasjonskomedien Absolutely Fabulous.


== Referanser ==


== Eksterne lenker ==
Mo Gaffneys hjemmeside
(en) Mo Gaffney på Internet Movie Database 
(sv) Mo Gaffney i Svensk Filmdatabas 
(da) Mo Gaffney på Scope 
(fr) Mo Gaffney på Allociné 
(en) Mo Gaffney på AllMovie 
(en) Mo Gaffney hos The Movie Database
Elvepil

Elvepil (Salix x erhartiana eller Salix alba x pentandra) er et svært vanlig,  hybrid løvtre pilefamilien / vierfamilien (Salicaceae). Det er en krysning av artene hvitpil og istervier, og blir opptil 20 meter høyt. Det har blitt dyrket i Norden og er naturalisert på spredte steder i Danmark, det sørlige Finland og på sørøstlandet i Norge. Den er sjelden i vårt land.
Barken er brun til brunrød og brekker ikke så lett, ungkvister som kan være noe hårete. Knoppene er eggerunde og 6-9 mm lange, og utoverbøyde med tidvis behåring. Øreknoppene er lansettformede og tidvis svært mørke der de sitter i hjørnet mellom grenen og festet av bladstilken. De blanke og klargrønne, svært fintannede bladene er 8-12 cm lange og lyse- eller blågrønne under, bladstilk 8-12 mm med inntil 8 kjertler. Bladet er 3-5 ganger lengre enn det er bredt, og er bredest før midten (elliptisk) med en relativt smal spiss. Bladets underside mister mye av hårdekket etterhvert. Ørebladene er fraværende eller har lansettform. 
Elvepil blomstrer  i mai med hunnblomster i 3-4 cm lange rakler med en inntil 5 mm lang kapsel og kort griffel. Raklene sitter lenge på treet. Den kan likne på blankpil i treets form, men har ikke klebrige skudd og knopper slik blankpil har. Arten vokser i fuktig, gjerne oversvømmet jord langs strender og bekker i skog, eller på ruderatmark. 


== Kilder ==
Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.


== Eksterne lenker ==
Artikkelen har ingen egenskaper for arter i Wikidata
Blankpil

Blankpil (Salix x meyeriana eller Salix fragilis x pentandra) er et sjeldent, hybrid løvtre pilefamilien / vierfamilien (Salicaceae). Det er en krysning av artene skjørpil og istervier, som blir opptil 15 meter høyt. Det har blitt dyrket i Norden og er naturalisert på spredte steder ved elver og vann i Danmark, det sørlige Finland, vestkysten av Sverige, og i Norge langs kysten fra svenskegrensen og nord til Sognefjorden, med en del populasjoner rundt Bergen. Den er relativt sjelden i vårt land.
Barken er brun til brunrød og furet, ungkvister kan være klebrige. Knoppene er rødbrune eller rustrøde, eggerunde og 5-8 mm lange, og ofte klebrige, med tydelig innoverbøyd spiss. De blanke og mørkegrønne, svært fintannede bladene er 7-12 cm lange og lyse- eller blågrønne under, bladstilk 10-15 mm med inntil 12 kjertler. Bladet er 3-5 ganger lengre enn det er bredt, og er bredest nær midten (ikke elliptisk) med en smal spiss. Bladets underside har ikke hårdekke. Ørebladene er små og runde. 
Blankpil blomstrer i mai og hunntrær er meget uvanlige, de fleste individer er hanntrær. Den kan likne på elvepil i treets form, men atskiller seg ved en mer furete bark enn elvepil har. Arten vokser i fuktig, gjerne oversvømmet jord langs strender ved elver og innsjøer. 


== Kilder ==
Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.


== Eksterne lenker ==
(en) Blankpil i Global Biodiversity Information Facility 
(sv) Blankpil hos Dyntaxa 
(en) Blankpil hos The International Plant Names Index 
(en) Salix – galleri av bilder, video eller lyd på Wikimedia Commons 
Salix meyeriana – detaljert informasjon på Wikispecies
Mumiens hemmelighet

Mumiens hemmelighet (originaltittel: The Awakening) er en britisk skrekkfilm fra 1980 med Charlton Heston, Susannah York og Stephanie Zimbalist i de ledende rollene. Regi er ved Mike Newell. Filmens handling er spunnet over en gammel Egyptisk myte om den onde prinsessen Kara, som dreper sin far for selv å kunne herske. Flere tusen år etter reinkarneres hun i en ung kvinne som gjennomgår en lignende konflikt med sin far, som er arkeolog. Manus er basert på Bram Stokers skrekkroman The Jewel of Seven Stars, fra 1903.


== Handling ==
En amerikansk arkeolog i Egypt finner et gravkammer fra Egypts storhetstid. Det hviler imidlertid en forbannelse over gravstedet. Etter noen år begynner hans tenåringsdatter å gjennomgå skremmende personlighetsforandringer, og flere personer rundt ham dør på mystisk vis. Etterhvert begynner han å tro på forbannelsen fra gravkammeret og at hans datter er besatt av den egyptiske dronningens ånd.


== Om filmen ==
AnmelderneAnmelderen i The New York Times gav den bra omtale og skrev: «"The Awakening" is a spooky, skilfully made horror film about archeologists who uncover the inscription "Do Not Approach the Nameless One Lest Your Soul Be Withered" and still keep on diggin. "The Awakening" will give you a good scare».Aftenpostens anmelder gav den dårlig omtale og brukte ord som «pinlig tøv» for å beskrive den.


== Rollebesetning ==
Charlton Heston – Matthew Corbeck
Susannah York – Jane Turner
Jill Townsend – Anne Corbeck
Stephanie Zimbalist – Margaret Corbeck
Patrick Drury – Paul Whittier
Bruce Myers – Dr. Khalid
Nadim Sawalha – Dr. El Sadek
Ian McDiarmid – Dr. Richter
Ahmed Osman – Yussef
Miriam Margolyes – Dr. Kadira
Michael Mellinger – Hamid
Leonard Maguire – John Matthews
Ishia Bennison – Sykeleierske
Madhav Sharma – Doctor
Michael Halphie – Doctor


== Referanser ==


== Eksterne lenker ==
(en) Mumiens hemmelighet på Internet Movie Database 
(no) Mumiens hemmelighet hos Filmfront 
(sv) Mumiens hemmelighet i Svensk Filmdatabas 
(da) Mumiens hemmelighet i Danmark Nationale Filminstitut 
(fr) Mumiens hemmelighet på Allociné 
(nl) Mumiens hemmelighet på MovieMeter 
(en) Mumiens hemmelighet på AllMovie 
(en) Mumiens hemmelighet på Rotten Tomatoes 
(en) Mumiens hemmelighet på Box Office Mojo
Geir Isaksen

Geir Petter Isaksen (født 26. oktober 1954) er en norsk næringslivsleder og ble ansatt som konsernleder i NSB (i dag Vy) 14. juni 2011 etter å ha ledet Cermaq siden 1996.Isaksen har utdanning fra Landbrukshøgskolen i Ås. Isaksen har vært Norges Bondelags representant i Brussel.Geir Isaksen er sønn av Finn T. Isaksen, landbruksminister i Kåre Willochs regjering fra 1983 til 1985.


== Referanser ==
Bronsepil

Bronsepil (Salix x alopecuroides eller Salix fragilis x triandra) er sjeldent, hybrid løvtre pilefamilien / vierfamilien (Salicaceae). Det er en krysning av artene skjørpil og mandelpil, som blir et inntil 10 meter høyt lite tre eller busk. Det har blitt dyrket i Norden og er naturalisert på spredte steder ved elver og vann i Danmark, det sørlige Finland, vestkysten av Sverige, og i Norge er den stedfast på Jæren i Rogaland. Den er meget sjelden i vårt land.
Barken er olivengrønn hos årsskudd og blir deretter rødbrun eller rødlig. Kvistene brekker lett ved festet. Knoppene er mellombrune, spisse og 6-11 mm lange. De mørkegrønne, ganske grovtannede bladene er 8-16 cm lange og lyse- eller blågrønne under, rødbrun hårete bladstilk 15-20 mm med inntil 3 kjertler. Bladet er lansettformet og 5-8 ganger lengre enn det er bredt, og er bredest nær midten (ikke særlig elliptisk) med en smal spiss. Bladets underside har normalt ikke hårdekke, i alle fall ikke etter første året. Unge blad kan ha en rødlig farge, tidvis lilla-rød eller vinrød. Ørebladene er store og skjevt spisse, de henger lenge på stilken. 
Bronsepil blomstrer i mai og hunntrær vokser ikke i Norge, alle individer er hanntrær. Arten vokser i fuktig jord langs elver og innsjøer. 


== Kilder ==
Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.


== Eksterne lenker ==
(en) Bronsepil i Global Biodiversity Information Facility 
(sv) Bronsepil hos Dyntaxa 
(en) Bronsepil hos The International Plant Names Index 
(en) Salix – galleri av bilder, video eller lyd på Wikimedia Commons
Bradley Cooper

For diskoskasteren, se Bradley Cooper (friidrettsutøver)Bradley Charles Cooper (født 5. januar 1975 i Philadelphia i Pennsylvania) er en amerikansk skuespiller på film, teater og TV. 
Cooper er kjent for sine roller som Will Tippin i TV-serien Alias, Phil Wenneck i The Hangover-filmserien og Templeton Peck i filmen The A-Team (2010).


== Karriere ==
Cooper begynte sin profesjonelle skuespillerkarriere i TV-serien Sex og singelliv i 1999. Cooper gjorde sin filmdebut i Wet Hot American Summer i 2001. I mars 2006 spilte Cooper i teater-oppsetningen Three Days of Rain på Broadway sammen med Julia Roberts og Paul Rudd. I 2007 spilte Cooper rollen som Aidan Stone i sesong fem i TV-serien Nip/Tuck. Cooper har også spilt i filmen Yes Man med Jim Carrey i hovedrollen. 
Han slo gjennom for alvor som skuespiller da han spilte en av hovedrollene i hitkomedien The Hangover (2009). Etter det har han spilt i filmer som Valentine's Day (2010) The A-Team (2010), Limitless (2011) og The Hangover Part II (2011).
I 2012 spilte han i den romantiske dramakomedien Silver Linings Playbook – Kjærlighetens galskap, en rolle han ble generelt hyllet for og som han ble belønnet med både en Oscar- og Golden Globe-nominasjon for i 2013. Det samme gjentok seg allerede året etter, denne gangen for sin birolle i American Hustle (2013).
Cooper regisserte, skrev, produserte og spilte hovedrollen i musikalen A Star Is Born (2018). Han ble nominert til flere bransjepriser for dette arbeidet, blant annet en Golden Globe for beste regi.


== Privatliv ==
Cooper giftet seg med skuespillerinnen Jennifer Esposito i slutten av 2006. I mai 2007 ble det annonsert at Esposito hadde søkt om en skilsmisse. I september 2010 ble det rapportert at Cooper og skuespilleren Renée Zellweger hadde vært i et forhold i over et år. Den 18. mars 2011, rapporterte kjendismagasinet People at paret hadde avsluttet sitt forhold.


== Utvalgt filmografi ==
Wedding Crashers (2005)
Failure to Launch (2006)
The Rocker (2008)
Yes Man (2008)
New York, I Love You (2009)
Han er faktisk ikke interessert (2009)
The Hangover (2009)
Case 39 (2009)
All About Steve (2009)
Valentine's Day (2010)
The A-Team (2010)
Limitless (2011)
The Hangover Part II (2011)
The Words (2012)
Silver Linings Playbook – Kjærlighetens galskap (2012)
The Place Beyond the Pines (2012)
The Hangover Part III (2013)
American Hustle (2013)
Guardians of the Galaxy (2014)
Serena (2014)
American Sniper (2014)
Adam Jones (2015)
Aloha (2015)
Guardians of the Galaxy Vol. 2 (2017)
A Star Is Born (2018)


== Referanser ==


== Eksterne lenker ==
(en) Bradley Cooper – kategori av bilder, video eller lyd på Commons 
(en) Bradley Cooper – galleri av bilder, video eller lyd på Commons 
(en) Bradley Cooper på Internet Movie Database 
(sv) Bradley Cooper i Svensk Filmdatabas 
(da) Bradley Cooper på Filmdatabasen 
(da) Bradley Cooper på Scope 
(fr) Bradley Cooper på Allociné 
(en) Bradley Cooper på AllMovie 
(en) Bradley Cooper hos Turner Classic Movies 
(en) Bradley Cooper hos Rotten Tomatoes 
(en) Bradley Cooper hos The Movie Database 
(en) Bradley Cooper hos Internet Broadway Database 
(en) Bradley Cooper på Internet Broadway Database
Berøringsterapi

Berøringsterapi er en alternativ behandlingsform som går ut på at enkelte punkter på kroppen berøres og at dette skal ha en helsefremmende effekt. Behandlingsformen hevdes å sette i gang eller høyne produksjonen av oxytocin, somer et hormon som aktiverer «fred og ro»-systemet i kroppen.


== Referanser ==
Harald Bjorvand

Harald Bjorvand (født 30. juli 1942 i Askim) er en norsk språkforsker og professor ved Universitetet i Oslo.
Bjorvand er ekspert på sammenlignende indoeuropeisk språkvitenskap, spesielt de germanske språkene, men han behersker også albansk. Sammen med Fredrik Otto Lindeman har han utgitt en ny etymologisk ordbok over norsk, Våre arveord (2000 - revidert utgave 2007).


== Litteratur ==
Holt og Holtar. Utviklingen av det indoeuropeiske kollektivum i norrønt. Solum, 1994.  ISBN 82-560-0920-9


== Eksterne lenker ==
Hjemmeside ved UiO
(no) Publikasjoner av Harald Bjorvand i BIBSYS
(no) Publikasjoner av Harald Bjorvand i forskningsdokumentasjonssystemet CRIStin
Sørgepil

Sørgepil (Salix x sepulcralis eller Salix alba x pentandra), engelsk weeping willow, er et svært vanlig,  hybrid løvtre i pilefamilien / vierfamilien (Salicaceae). Det er en krysning av artene hvitpil og tårepil, og blir opptil 12 meter høyt med karakteristiske hengende grener. Det har blitt dyrket i Europa og er naturalisert på spredte steder tilknyttet hager og parker.
Grenene er lange, hengende og smale, og det første året er kvistene hårete. Grenene brekker ikke så lett. Andre årets grener er inntil 4 mm tykke, og med brunlig eller grønnbrun bark. Knoppene er gulbrune eller lysbrune, eggerunde og 5-7 mm lange, og innoverbøyde uten behåring. Knoppene ligger ofte tett inntil kvisten, og skilles fra fontenepil (Salix x pendulina) ved at sistnevnte har mørkere brune og mer utoverbøyde knopper. 
De matte og klargrønne eller lyst olivengrønne, svært fintannede bladene er 7-14 cm lange og lysegrønne under, bladstilk 7-10 mm med inntil 2 kjertler. Bladet er mye lengre enn det er bredt, og er bredest ved midten (ikke elliptisk) med en smal spiss og 9-12 par av gulaktige sidenerver. Ørebladene er oftest fraværende. 
Sørgepil blomstrer i mai med gulaktige hunnblomster i 3-4 cm lange rakler med hår langs sidene og ytterst på spissen. Raklene har en kort griffel. Den kan likne veldig på fontenepil, men skilles ved de gulbrune knoppene som er mørkere hos fontenepil. Arten vokser i hager ogi fuktig mark. 
Både fontenepil og sørgepil tåler bedre fuktig klima enn hva tårepil gjør, og dyrkes derfor i både Europa og Nord-Amerika.


== Kilder ==
Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.


== Eksterne lenker ==
(en) Sørgepil i Global Biodiversity Information Facility 
(sv) Sørgepil hos Dyntaxa 
(en) Sørgepil hos ITIS 
(en) Sørgepil hos The International Plant Names Index 
(en) Kategori:Salix × pendulina nothof. tristis – bilder, video eller lyd på Wikimedia Commons 
(en) Salix – galleri av bilder, video eller lyd på Wikimedia Commons 
Salix × sepulcralis – detaljert informasjon på Wikispecies
Bobby Combe

James Robert «Bobby» Combe (født 29. januar 1924 i Leith, død 19. januar 1991) var en skotsk fotballspiller, som spilte hele sin seniorkarriere for Hibernian.
Combe sluttet seg til Hibernian som 17-åring, etter å ha spilt for det skotske skolelandslaget i fotball og den lokale klubben Inveresk Athletic. Han var opprinnelig indreløper på høyresiden, men ble flyttet tilbake i forsvar da angrepslinjen, som kalles for «Famous Five», tok form. Combes rolle på midtbanen ble overtatt av Bobby Johnstone. Selv om Combe måtte nøye seg med å spille i skyggen av «Famous Five», fikk han en lang og vellykket karriere. Combe vant seriemesterskapet med Hibs tre ganger, i 1948, 1951 og 1952. Han fikk også en deltakermedalje fra finalen i den skotske ligacupen.
I tillegg spilte Combe tre landskamper for Skottland i 1948. Han fikk sin debut i et 2–0-tap for England, og spilte også mot Sveits og Belgia samme år, og scoret ett mål mot Belgia. Han ble uttatt i Skottlands 22 mann store tropp til Fotball-VM 1954, men det skotske fotballforbundet tok seg bare råd til å reise med 13 spillere (inkludert bare én keeper) til sluttspillet i Sveits. Combe var én av de ni som var reserver i hjemlandet, sammen med bl.a. Ernie Copland og Jimmy Binning. Angrepsspilleren George Hamilton var også reserve, men han reiste til slutt, da Bobby Johnstone måtte trekke seg pga. skade.
I 1957 trakk Combe seg tilbake som spiller og ble førstelagstrener for Hibernian. Denne stillingen hadde han i to år, før han ble spillende manager for Dumbarton i 1959-1960. På sine eldre dager arbeidet Combe som butikksjef på sitt fødested, Leith, og deretter jobbet han i markedsavdelingen for Scottish Gas.


== Referanser ==


== Eksterne lenker ==
(en) Bobby Combe – Transfermarkt 
(en) Bobby Combe – national-football-teams.com 
(en) Bobby Combe – WorldFootball.net 
(en) Bobby Combe – FootballDatabase.eu 
(en) Bobby Combe – Soccerway 
(en) Bobby Combe – EU-Football.info 
(en) Bobby Combe – Skottlands fotballforbund 
(en) Bobby Combe – FBref 
Newcastle Fans profile
Fontenepil

Fontenepil (Salix x pendulina eller Salix fragilis x babylonica), engelsk weeping willow, er et svært vanlig,  hybrid løvtre i pilefamilien / vierfamilien (Salicaceae). Det er en krysning av artene skjørpil og tårepil, og blir opptil 12 meter høyt med karakteristiske hengende grener. Det har blitt dyrket i Europa og er naturalisert på spredte steder tilknyttet hager og parker. 
Grenene er lange, hengende og smale, og det første året er kvistene hårete. Grenene brekker ikke så lett. Andre årets grener er inntil 4 mm tykke, og med brunlig eller grønnbrun bark. Knoppene er mellombrune eller grønnbrune, eggerunde og 5-7 mm lange, og utoverbøyde, og skilles fra sørgepil (Salix x sepulcralis) ved at sistnevnte har lysere brungule og ikke utoverbøyde knopper. 
De matte og klargrønne eller lyst olivengrønne, svært fintannede bladene er 7-14 cm lange og lysegrønne under, bladstilk 7-17 mm med inntil 3 kjertler. Bladet er mye lengre enn det er bredt, og er bredest ved midten (ikke elliptisk) med en smal spiss og 10-12 par av gulaktige sidenerver. Bladene kan være litt hårete på unge skudd. Ørebladene er enten fraværende eller faller lett av. 
Fontenepil blomstrer i mai med både hannblomster og gulaktige, bøyde hunnblomster i 3-4 cm lange rakler med litt hår ytterst på spissen. Raklene til hunnblomstene har en kort griffel og 2-3 mm lang kapsel. Den kan likne veldig på sørgepil, men skilles ved sørgepilens gulbrune knopper som er mørkere hos fontenepil. Arten vokser i hager og i fuktig mark. 
Både fontenepil og sørgepil tåler bedre fuktig klima enn hva tårepil gjør, og dyrkes derfor i både Europa og Nord-Amerika.


== Kilder ==
Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.


== Eksterne lenker ==
(en) Fontenepil i Encyclopedia of Life 
(en) Fontenepil i Global Biodiversity Information Facility 
(sv) Fontenepil hos Dyntaxa 
(en) Fontenepil hos ITIS 
(en) Fontenepil hos The International Plant Names Index 
(en) Fontenepil hos Tropicos 
Salix × pendulina – detaljert informasjon på Wikispecies